ก๋วยเตี๋ยวไอน้ำ เจ้าเดียวในจังหวัดนครปฐม ที่ไปทีไรก็ต้องแวะไปเยี่ยมเยือนทุกทีค่ะ 

จุดขายของก๋วยเตี๋ยวนี้คือใช้ไอน้ำในการการทำเส้น เหมือนคล้ายๆข้าวเกรียบปากหม้อค่ะ แต่ไส้ข้างในมีหลายแบบให้เลือกมาก ทั้งผัก ทั้งหมู แล้วแต่เราจะเอาอะไรสั่งได้เลย ทางร้านจะมีน้ำซอสไว้ให้ราดกับเส้น (ไม่แน่ใจว่าจะเรียกว่าเส้นได้รึป่าวนะ เพราะเป็นก๋วยเตี๋ยว เลยเรียกเส้นละกันเนอะ) น้ำซอสนี้จะออกหวานๆ กินกับเส้นก็อร่อยเลย เห็นเด็กๆชอบกินเปล่าๆ

อีกอย่างที่สำคัญคือ รสชาดน้ำซุปที่แซบเว่อร์แทบไม่ต้องปรุงเลย โดยเฉพาะ น้ำซุปแบบต้มยำ แต่แบบธรรมดาก็อร่อยได้ที่แบบลงตัวเหมือนกันนะคะ

เวลาทานก็ทานพร้อมเส้นกับน้ำซุปมันลงตัวจริงๆค่ะ หรือจะตักเส้นเข้าปากก่อน แล้วซดน้ำซุปตามก็อร่อยไปอีกแบบ หรือใครจะเอาเส้นใส่ไปในน้ำซุปเลยก็อร่อยไม่แพ้กันค่ะ น้ำซุปก็มีแบบกระดูกอ่อนหมูหรือเท้าไก่(จะเรียกตีนไก่ก็กลัวไม่สุภาพ ฮ่าๆๆๆ) แล้วแต่จะเลือกสั่งหรือสั่งรวมก็ได้ค่ะ

นอกจากนี้ยังมีเป็นเส้นทอดต้มยำ ก็จะมาเป็นลักษณะทอดแล้วปรุงมาเป็นรสชาดต้มยำมาเลยค่ะ อร่อยมากๆ จานเดียวก็อิ่มเหลือหลาย

ทางร้านยังมีอาหารอื่นๆด้วยนะคะ เช่น ส้มตำ และ ข้าวต้ม

ใครผ่านไปนครปฐมก็ลองแวะกันได้นะคะ เส้นทางก็ไปง่ายอยู่นะ ร้านจะอยู่หลังโรงแรมเวล ถนนราชมรรคา ใกล้กับร้าน วอร์เทค คาราโอเกะถ้ามาทางกรุงเทพ ก็ขับรถไปยูเทิร์นเพื่อจะไปโลตัสนครปฐม ให้สังเกตปากซอยดีๆ จะมีร้าน เจ้าสัวกับร้านเจอาร์ คาราโอเกะ อยู่หน้าปากซอย ก็เลี้ยวเข้าไปเลยค่ะ ตรงไปเรื่อยๆไม่ไกลมาก ร้านจะอยู่ฝั้งซ้ายมือพอดีค่ะ